EkBass/fiwiki-20250220-pages-articles huggingface dataset:
Helmijoki

Helmijoki () on 177 kilometrin pituinen, usean joen alajuoksuna toimiva joki Guangdongissa, eteläisessä Kiinassa. Helmijoki laskee useana haarana Etelä- Kiinan mereen Hongkongin ja Macaon välillä. Joen suistoalue on yksi Kiinan saastuneimpia alueita. Helmijoen kautta mereen laskee esimerkiksi Länsijoki (Xī Jiāng), lännestä itään laskeva 1 960 kilometriä pitkä joki, jonka valuma- alue on 329 000 neliökilometriä. Länsijoen ohella keskeisimmät Helmijokeen laskevat joet ovat Beijoki (Běi Jiāng, ’pohjoisjoki’) ja Dongjoki (Dōngjiāng, ’itäjoki’). Jos Helmijoen alkuvirtana toimivia vesistön yläjuoksun jokia luetaan kokonaisuudeksi, kuten jotkut lähteet tekevät, Helmijoen vesistön pituudeksi saadaan noin 2 400 kilometriä. Tämä olisi Kiinan kolmanneksi pisin jokialue. Joki on antanut nimensä muun muassa Zhujiangin panimolle ja sen olutmerkille. Guangzhou Pearl River DSC04754.JPG|Helmijokea Kantonissa, eräs joen laskuhaaroista. Canton estuary.jpg|Helmijoen deltaa vanhalla kartalla . ==Lähteet== ==Aiheesta muualla== Luokka:Kiinan joet Luokka:Etelä-Kiinan mereen laskevat vesistöt Luokka:Seulonnan keskeiset artikkelit
Ottawan piirikunta (Ohio)

Ottawan piirikunta on piirikunta Ohiossa, Yhdysvalloissa, joka on nimetty Ottawa-intiaaniheimon mukaan. Sen suurin kaupunki on Port Clinton. ==Maantiede== Ottawan naapuripiirikuntia ovat Erie kaakossa, Sandusky etelässä, Wood lännessä ja Lucas luoteessa. ==Väestö== Piirikunnassa oli vuoden 2010 väestönlaskennassa 41 428 ihmistä. Etniset ryhmät jakautuvat valkoisiin, joita on 97,4%, mustiin (1,0%), alkuperäisamerikkalaisiin (0,2%) ja aasialaisiin (0,3%). Kotitalouden mediaanitulo on 53 614 dollaria ja köyhyysrajan alapuolella oli 10,2% väestöstä 2007–2011 välisenä aikana. == Lähteet == Luokka:Ohion piirikunnat
Klotar III

Klotar III (652–673) oli Neustrian ja Burgundin kuningas 657–673 ja Austrasian kuningas 661–662. Hän oli Klodvig II:n ja Bathildin poika. Klotar seurasi isäänsä valtaistuimella vuonna 657. Alaikäisen pojan sijaishallitsijana toimi hänen äitinsä, joka kuitenkin vetäytyi luostariin 664 tai 665. Tämän jälkeen nuorta Klotaria ohjaili Neustrian voimakas major domus Ebroin. == Katso myös == *Luettelo frankkien kuninkaista == Lähteet == Luokka:Frankkien kuninkaat Luokka:Vuonna 652 syntyneet Luokka:Vuonna 673 kuolleet
Hilla (nimi)

Hilla on suomalainen naisen etunimi. Nimi on voinut syntyä muunnelmana nimistä Hilda, Hilkka tai Hilja, tai mahdollisesti aiheena on ollut lakan toinen nimitys hilla. Nimi on annettu 1900-luvun alusta vuoden 2019 loppuun mennessä 3 638 naiselle, joista yli puolet on syntynyt 2010-luvulla. Ennen vuotta 1980 se oli varsin harvinainen, vaikka muutamia Hilla-nimisiä oli jo 1800-luvulla. Hilla viettää nimipäivää 16. syyskuuta yhdessä Hellevin, Hillevin ja Hillen kanssa. == Tunnettuja Hilloja == * Hilla Becher (1934–2015), saksalainen valokuvaaja ja käsitetaiteilija * Hilla Blomberg (s. 1959), suomalainen toimittaja * Hilla Hannola (s. 1998), suomalainen alppihiihtäjä * Hilla Hämäläinen (s. 1977), suomalainen kalpamiekkailija * Hilla Limann (1934–1998), Ghanan presidentti 1979–1981 * Hilla Uusimäki (s. 1996), suomalainen juoksija ja seitsenottelija == Kuvitteellisia Hilloja == * Hilla, animaatiosarjassa Hilla ja avaruuden Eetu == Lähteet == Luokka:Etunimet
Punainenjoki

Punainenjoki (perint. 紅河, yks. 红河, Hóng Hé, tai Hồng Hà) on noin 1 100 kilometrin pituinen joki, joka lähtee Kiinan Yunnanista ja laskee Pohjois- Vietnamin kautta Tonkininlahteen. Keskimääräinen virtaama mereen on 2 650 kuutiometriä sekunnissa, mutta sadekaudella virtaama voi kasvaa yli kymmenkertaiseksi. Tulvia on hillitty monilla kanavilla ja penkereillä. Joen suistoalue on noin 120 km pitkä ja 140 km leveä, ja sillä asuu noin 15 miljoonaa ihmistä.The Red River Delta Vietnam Travel Destination == Lähteet == Luokka:Kiinan joet Luokka:Vietnamin joet Luokka:Etelä-Kiinan mereen laskevat vesistöt
Järve

Järve tarkoittaa seuraavia asioita: ;Paikkoja: *Järve, Kohtla-Järven kaupunginosa Virossa *Järve, kylä Salmen kunnassa Saarenmaalla Virossa *Järve, kylä Kohtlan kunnassa Itä-Virumaalla Virossa *Järve, kylä Koongan kunnassa Pärnumaalla Virossa *Järve, asuinalue Kristiinen kaupunginosassa Tallinnassa *Järve järv, järvi Salmen kunnassa Saarenmaalla Virossa *Järven kartano, kartano Kohtlan kunnassa Itä-Virumaalla Virossa ;Henkilöitä: * Sven Järve (s. 1980), virolainen kalpamiekkailija
Kivistönmäki

Kivistönmäki on asuinalue, liikekeskus, tieliikenteen risteysalue ja pikavuoropysäkki Lahdessa noin 1,5 kilometriä keskikaupungilta pohjoiseen. Lahden suuralueista Kivistönmäki kuuluu Kivimaan kaupunginosaan ja muodostaa Kivimaan lounaisen osan. Kivistönmäen naapurissa Lahden suuralueita ovat lännessä Niemi, lounaassa Kartano ja etelässä Keski-Lahti. Kivistönmäellä asuintalojen rakennuskanta on kerrostalovaltaista ja korkeudeltaan hieman keskikaupungin keskitasoa matalampaa. Alueella sijaitsee useita yksikerroksisia myymälärakennuksia, jotka ovat vähittäiskaupan yksiköiden käytössä. Seututie 140 kulkee tärkeimpänä liikenneväylänä Kivistönmäen läpi, ja pääväylään risteää Lahden kaupunginosien välisiä katuja. Kivistönmäellä seututie 140:stä erkanee alueellisesti merkittävä tieväylä Mukkulan ja Kilpiäisten kaupunginosien kautta Hollolan Kukkilaan. Kivistönmäen pikavuoropysäkin kautta ajetaan kaikki Lahden linja-autoaseman pikavuorot Heinolan ja Vääksyn suuntiin. Puhekielessä Kivistönmäellä tarkoitetaan lisäksi seututie 140:n noin 400 metrin mittaista osuutta, joka rajoittuu Niemenkadun ja Saimaankadun risteyksen sekä Metsästäjänkadun ja Hammarinkadun risteyksen välille. Osuuden korkeusero on noin 20 metriä, ja tieväylä kaartuu mäen alaosassa länteen ja mäen yläosassa itään. Tieväylä jakautuu osuudella kolmelle kaistalle molempiin suuntiin, ja liittymissä on lisäkaistoja. Luokka: Lahden kaupunginosat
EURES

European Employment Services (lyh. EURES) on yhdessä Euroopan komission kanssa tuottama työllisyyspalvelu Euroopan talousalueen ja Sveitsin asukkaille. Euresissa kuka tahansa sopimusmaan kansalainen on oikeutettu hakemaan töitä toisesta sopimusmaasta ja kuka tahansa työnantaja saa hakea työntekijöitä toisista Eures-maista. Eures-maan kansalainen on toisessa sopimusmaassa tasa- arvoinen paikallisiin työnhakijoihin nähden. Euresilla on omat verkkosivustonsa jonka kautta on mahdollisuus hakea töitä, saada tietoa muitten maitten oloista ja laittaa sivustolle oma CV (ns. Europass). ==Aiheesta muualla== * Euresin sivut Luokka:Euroopan unionin talous Luokka:Euroopan komissio
808s & Heartbreak

808s & Heartbreak on rap-artisti Kanye Westin neljäs studioalbumi. Se julkaistiin 24. marraskuuta 2008 Yhdysvalloissa ja Suomessa päivää myöhemmin. Albumi myi Yhdysvalloissa ensimmäisellä viikollaan 450 145 kappaletta. Albumi on saavuttanut platinarajan ja on myynyt 1,7 miljoonaa kappaletta Yhdysvalloissa. == Taustatietoa == Albumin piti alun perin ilmestyä 16. joulukuuta 2008, mutta sen julkaisu päivää siirrettiin edemmäksi, jotta se menisi hyvin kaupaksi joulumarkkinoilla. Kanye West käyttää jokaisessa kappaleessa autotune-efektiä, eikä räppää levyn kaikilla kappaleilla. Albumi on Kanye Westin ensimmäinen levy, joka ei sisällä Parental Advisory -merkkiä. Albumi nousi Billboard 200 -listan ykkössijalle. == Teema == Kanye Westin äiti Donda West kuoli lauantaina 10. marraskuuta 2007. Albumi kuvaa Kanyen ikävää äitiään kohtaan. Albumi sisältääkin julisteen, jossa Kanye on äitinsä kanssa. Toinen albumiin merkittävästi vaikuttanut tapahtuma oli Westin ero pitkäaikaisesta tyttöystävästään Alexis Phiferista. Moni albumin kappaleista käsitteleekin parisuhteen päättymistä ja rakkauden kuihtumista. == Kappaleet == # # # # # # # # # # # # Alaviitteet * "Robocop" sisältää sampleja Patrick Doylen kappaleesta "Kissing in the Rain" (Alfonso Cuarónin elokuvasta Great Expectations) * "Bad News" sisältää sampleja Nina Simonen kappaleesta "See Line Woman" * "Coldest Winter" uudelleenluo elementtejä Tears for Fears:n kappaleesta "Memories Fade" == Listasijoitukset == Lista Sijoitushttp://acharts.us/album/40644 Billboard 200 1 Billboard R&B;/Hip-Hop -albumilista 1 Australian albumilista 12 Irlannin albuilista 11 Uuden- Seelannin RIANZ albumilista 15 Britannian albumilista 11 Sveitsin albumilista 13 Kanadan albumilista 4 Belgian albumilista 21 Norjan albumilista 19 Alankomaiden albumilista 42 Itävallan albumilista 50 Italian albumilista 65 == Lähteet== Luokka:Kanye Westin albumit Luokka:Vuoden 2008 albumit
Rafael (jalkapalloilija, 1990)

Rafael Pereira da Silva (s. 9. heinäkuuta 1990) on brasilialainen jalkapalloilija, joka edustaa Ranskan Ligue 1:ssä pelaavaa Lyonia. Oikeajalkainen Rafael on pelipaikaltaan oikea laitapuolustaja. Hänen kaksoisveljensä Fábio edustaa Englannin Valioliigassa pelaavaa Middlesbroughia. He molemmat tulivat Brasiliasta, Fuminensen juniorijoukkueesta, Englantiin, Manchester Unitedin riveihin, vuonna 2008. Rafael on pallollisesti taitava, hyvän itseluottamuksen omaava pelaaja. Hän teki ensimmäisen maalinsa ManUlle valioliigaottelussa Arsenalia vastaan 8. marraskuuta 2008. == Lähteet == * Luokka:Brasilialaiset jalkapalloilijat Luokka:Vuonna 1990 syntyneet Luokka:Brasilialaiset olympiamitalistit Luokka:Elävät henkilöt
Late Orchestration

Late Orchestration on Kanye Westin livealbumi vuodelta 2006. == Kappaleet == # # # # # # # # # # # # # Luokka:Kanye Westin albumit Luokka:Vuoden 2006 konserttitallenteet
Viivikonna

Viivikonna on Narva-Jõesuun kylä Itä-Virumaalla Virossa. Vuoden 2017 kuntamuutokseen asti Viivikonna oli Kohtla-Järven kaupunginosa. Viivikonnasta kaivetaan öljyliusketta eli palavaakiveä. == Lähteet == == Aiheesta muualla == * Luokka:Viron kylät
Here I Stand

Here I Stand on R&B-laulaja; Usherin viides studioalbumi, joka julkaistiin Yhdysvalloissa 23. toukokuuta 2008. == Taustatietoa == Albumin piti aluksi ilmestyä lokakuussa 2007, mutta se siirrettiin lopulta toukokuulle 2008. Albumin ilmestyttyä se sijoittui Yhdysvaltain Billboard 200 -listan ykköspaikalle ja piti sitä hallussan viikkoja. Ensimmäisellä viikolla albumia myytiin Yhdysvalloissa 443 000 kappaletta ja tähän päivään asti myynti on noussut 1,5 miljoonaan. Maailmanlaajuisesti albumia on myyty 5 miljoonaa kappaletta. == Kappaleet == == Listasijoitukset == ===Sijoitukset=== Lista (2008) Sija Australian Albums Chart 1 Austrian Albums Chart 24 Belgian Albums Chart (Flanders) 3 Belgian Albums Chart (Wallonia) 8 Dutch Albums Chart 5 Danish Albums Chart 15 European Top 100 Albums 3 Finnish Albums Chart 39 French Albums Chart 7 German Albums Chart 10 Irish Albums Chart 2 New Zealand Albums Chart 5 Norwegian Albums Chart 16 Polish Albums Chart 36 Swedish Albums Chart 18 Swiss Albums Chart 4 UK Albums Chart 1 U.S. Billboard 200 1 U.S. Billboard R&B;/Hip-Hop Albums 1 === Myynti === Maa Myynti Australia Kultaa Belgia Kultaa Kanada Platinaa Tanska Kultaa Eurooppa Platinaa Ranska Kultaa Kreikka Kultaa Unkari Kultaa Irlanti Kultaa Japani Kultaa Meksiko Kultaa Uusi- Seelanti Platinaa Espanja Kultaa Sveitsi Kultaa Yhdistynyt kuningaskunta Platinaa Yhdysvallat Platinaa == Julkaisuhistoria == Maa Päiväys 23\. toukokuuta 2008 Britannia 26\. toukokuuta 2008 27\. toukokuuta 2008 http://www.amazon.co.jp/dp/B0016J839E/ 28\. toukokuuta 2008 == Lähteet == Luokka:Usherin albumit Luokka:Vuoden 2008 albumit Luokka:R&B;-albumit
Andrei Kravtšuk

Andrei Jurjevitš Kravtšuk (; s. 13. huhtikuuta 1962 Leningrad) on venäläinen elokuvaohjaaja. Hän valmistui Leningradin valtionyliopistosta matematiikan ja mekaniikan tiedekunnasta vuonna 1984, sitten Pietarin elokuva- ja televisioinstituutista 1997.Elämäkerta Kravtšuk tunnetaan varsinkin elokuvastaan Italjanets (Итальянец, 2005), joka on voittanut useita palkintoja, muun muassa Berliinin elokuvajuhlilla Kristallikarhun eli erikoismaininnan. Syksyllä 2008 sai ensi-iltansa amiraali Aleksandr Koltšakista kertova elämäkertaelokuva Admiral (Адмиралъ). == Lähteet == == Aiheesta muualla == * Luokka:Venäläiset elokuvaohjaajat Luokka:Vuonna 1962 syntyneet Luokka:Elävät henkilöt
Sydney FC

Sydney FC on vuonna 2004 perustettu jalkapalloseura Australian suurimmasta kaupungista Sydneystä. Se pelaa maansa korkeimmalla sarjatasolla A-Leaguessa. Sydney FC voitti A-leaguen kaudella 2005–2006, jolloin sarja järjestettiin ensimmäistä kertaa. Joukkue pelaa kotiottelunsa 42 500 -paikkaisella Sydney Football Stadiumilla. == Lähteet == ==Aiheesta muualla== *Seuran virallinen sivusto Luokka:Australialaiset jalkapalloseurat Luokka:Sydneyn urheilu Luokka:Vuonna 2004 perustetut urheiluseurat
Afrikanvästäräkki

Afrikanvästäräkki (Motacilla aguimp) on afrotrooppisella alueella elävä västäräkkilaji. == Koko ja ulkonäkö == Afrikanvästäräkin pituus on 18,5–19 cm, siipien kärkiväli 26–31 cm ja paino 23–30 g. Se on hieman tavallista västäräkkiä kookkaampi, höyhenpuvultaan mustavalkoinen. Myös naaman kuviointi on erilainen. Sukupuolet ovat lähes samannäköisiä, tosin juhlapukuisen koiraan väritys on kirkkaampi kuin naaraan. Nuoren linnun puku on tumman ruskeanharmaa.Cramp, Stanley (päätoim.) 1988: Handbook of the Birds of Europe, the Middle East and North Africa. – Oxford University Press. Hongkong. == Esiintyminen == Afrikanvästäräkki elää Saharan ja Sahelin eteläpuolisessa Afrikassa, pieni kanta myös palearktisen alueen eteläkolkassa Nasserjärven rantamilla Egyptissä. Lajia tavataan satunnaisesti Israelissa. Afrikanvästäräkistä tunnetaan kaksi alalajia, joista vidua elää esiintymisalueen pääosassa ja nimialalaji aguimp Etelä-Afrikassa Vaal- ja Orangejokien varsilla. Lajin esiintymisalueen laajuus on noin 79000 neliökilometriä. Sitä ei ole tavattu Suomessa. == Elinympäristö == Afrikanvästäräkki elää mielellään jokien rannoilla. Se on yleinen ja kesy lintu myös kylissä, taajamissa ja teiden varsilla. Rannikolla se on tavallinen laguuneissa. Afrikanvästäräkit kerääntyvät iltaisin parviksi yöpymään.Kenya Birds == Lähteet == Luokka:Västäräkit (suku)
Pierre Bastien

Pierre Bastien (s. 1953 Pariisi) on ranskalainen muusikko, säveltäjä ja soitinrakentaja. Bastien on erikoistunut mekaanisiin soittimiin, joita hän alkoi rakentaa nuoruudessaan käyttäen metronomeja, symbaaleja ja taljoja. Uransa varhaisessa vaiheessa hän teki yhteistyötä Pascal Comeladen kanssa ja sävelsi musiikkia tanssiryhmille. Vuonna 1986 Bastien muodosti Meccano- rakentelusarjasta rakennetuista koneista koostuvan orkesterinsa Mecanium. Koneet soittavat eri instrumentteja, kuten luuttua, viulua, marokkolaista tamburiinia bendiriä, kotoa ja gamelan-soittimia. Koneita pyörittivät vanhojen levysoitinten moottorit. 1990-luvulla Mecanium koostui jo yli 80 eri koneesta ja kiersi eri taide- ja musiikkifestivaaleja Euroopassa ja Pohjois-Amerikassa. Bastien on tehnyt yhteistyötä muun muassa Robert Wyattin, Lukas Simonisin ja Jaki Liebezeitin kanssa sekä julkaissut levytyksiään Rephlex Recordsilla, Tigersushilla ja Alga Marghenilla. ==Diskografia== * 2008, Pierre Bastien & Dominique Grimaud, cd, Rag-Time vol. 2, InPolysons, IPS0308 * 2007, cd, Les Premières Machines: 1968-1988, Gazul, distribution Musea * 2005, cd, POP, Rephlex, Cat 162 * 2005, cd, Téléconcerts, Signature, SIG 11042 * 2005, cd, Sé Verla al Revés, g33g, G3GPB1 * 2004, Mcd, Boite Nº 7, Editions Cactus, cd 007 * 2001, lp/cd, Mecanoid, Rephlex, CAT 119 cd/LP * 2001, Pierre Bastien & Alexei Aigui, cd, Musique Cyrillique, SoLyd Records, SR0308 * 2002, Pierre Bastien & Lukas Simonis, cd, Mots d´Heures: Gousses, Rames, InPolysons, IPS0402 * 2000, cdrom, Neuf Jouets Optiques, Éditions Cactus * 1998, cd, Musiques Paralloïdres, Lowlands, 012 * 1998, Pierre Bastien & Klimperei, cd, Mécanologie Portative, Prikosnovénie * 1997, w/ Pascal Comelade, Jac Berrocal & Jaki Liebezeit, cd, Oblique Sessions, DSA, DSA54054 * 1996, cd, Eggs Air Sister Steel, In Poly Sons, IPS 10-94 * 1996, cd, Boîte N°3, Éditions Cactus, cd 003 * 1994, 7", Mécanisme de l'Arcane 17, G33G * 1993, cd, Musiques Machinales, SMI NM204 * 1988, lp, Mecanium, ADN, DMM 007R * 1988, K7, Pierre Bastien & Peter Bastiaan & Bernard Pruvost, Hommage à Jean Raine, BPC * 1977, Nu Creative Methods, Nu Jungle Dances, NCM ==Aiheesta muualla== *Pierre Bastienin virallinen sivusto *Live-esiintyminen. 52 min. MP3. Luokka:Ranskalaiset muusikot Luokka:Vuonna 1953 syntyneet Luokka:Elävät henkilöt
Latinalainen unioni

Latinalainen unioni on romaanisia kieliä puhuvien maiden kansainvälinen järjestö. Unionin viralliset kielet ovat espanja, italia, katalaani, portugali, ranska ja romania. Se perustettiin Madridissa vuonna 1954. Järjestön tarkoituksena on muun muassa puolustaa ja kehittää romaanisten maiden kulttuurista perintöä. Järjestöllä on 37 jäsentä ja 3 tarkkailijajäsentä, ja sen jäsenmaat sijaitsevat ympäri maailman. ==Jäsenmaat== *Espanjankieliset maat ** Bolivia ** Chile ** Costa Rica ** Dominikaaninen tasavalta ** Ecuador ** El Salvador ** Espanja ** Filippiinit ** Guatemala ** Honduras ** Kolumbia ** Kuuba ** Meksiko ** Nicaragua ** Panama ** Paraguay ** Peru ** Uruguay ** Venezuela *Italiankieliset maat ** Italia ** San Marino *Katalaaninkieliset maat ** Andorra *Portugalinkieliset maat ** Angola ** Brasilia ** Guinea-Bissau ** Itä-Timor ** Kap Verde ** Mosambik ** Portugali ** São Tomé ja Príncipe *Ranskankieliset maat ** Haiti ** Norsunluurannikko ** Monaco ** Ranska ** Senegal *Romaniankieliset maat ** Moldova ** Romania ==Tarkkailijajäsenet== * Argentiina * Maltan ritarikunta * Vatikaani * ==Aiheesta muualla== * Viralliset sivut Luokka:Kansainväliset järjestöt Luokka:Latina
Ensimmäinen maailma

Ensimmäinen maailma on kylmän sodan aikainen käsite, jolla viitattiin Yhdysvaltojen kanssa liittoutuneisiin teollisuusmaihin. Tämä erotti sen Neuvostoliiton vaikutuspiiriin kuuluneesta toisesta maailmasta ja puolueettomasta kolmannesta maailmasta. Neuvostoliiton hajoamisen jälkeen toisen maailman käsite kadotti merkityksensä, mutta ensimmäisellä maailmalla voidaan viitata kehittyneisiin valtioihin, jotka jakavat länsimaisina pidetyt ihanteet demokratiasta ja markkinataloudesta. Yhdysvaltain ja Euroopan ohella ensimmäiseen maailmaan kuuluvat esimerkiksi Australia ja Japani. Toisen maailman sijaan ensimmäistä maailmaa verrataan kolmanteen maailmaan eli kehittyviin maihin. Nykyään ensimmäisen ja kolmannen maailman sijaan puhutaan usein globaalista pohjoisesta ja etelästä. 2000-luvulla kolmannen maailman käsitettä on alettu pitää vanhentuneena ja leimaavana. Ensimmäinen maailma elää edelleen vitsissä, joka puhuu ”ensimmäisen maailman ongelmista”. Niillä viitataan pieniin harmin ja turhautumisen aiheisiin, joista valittavat vauraiden maiden etuoikeutetut asukkaat. Niitä ovat esimerkiksi televisiosarjan heikko kuvanlaatu tai vaikeudet löytää autolle pysäköintipaikka. Varhaisin tunnettu viittaus ensimmäisen maailman ongelmiin oli kanadalaisyhtye Matthew Good Bandin kappaleessa ”Omissions of the Omen” (Last of the Ghetto Astronauts, 1995). == Katso myös == * Vapaa maailma == Lähteet == Luokka:Kulttuurimaantieteen perusteella määritetyt alueet Luokka:Kylmän sodan käsitteet
Gunnar Rosendal

Gunnar Rosendal eli "isä Gunnar" (1897-1988) oli Ruotsin kirkon pappi, teologian tohtori, Osbyn kirkkoherra 1934-62 ja korkeakirkollisen liikkeen tieraivaaja. Rosendal toimi aktiivisesti korkeakirkollisen liikkeen edistäjänä työllään Osbyn seurakunnassa, sekä teologisella tuotannollaan ja ekumeenisilla yhteyksillään. Sekä Rosendalin toiminnasta lähteneellä ehtoollisherätyksellä että liturgisella uudistuksella oli laaja vaikutus Ruotsin kirkon elämään. Rosendal esitti pastoraaliteologisen uudistusohjelmansa kirjasarjassa Kyrklig förnyelse (1-9, 1935-72), jonka ensimmäinen osa, Kirkollinen uudistus, on julkaistu suomeksi (SLEY 1974). Hänen toimintansa synnytti myös järjestön arbetsgemenskapen Kyrklig Förnyelse. ==Lähteet== Rosendal, Gunnar, Nationalencyklopedin ==Kirjallisuus== *Jouko M. V. Heikkinen, Unio substantialis et sacramentalis. Gunnar Rosendalin evankelis-katolinen ehtoolliskäsitys. STKSJ 168. Hki 1990. *Gunnar Rosendal - en banbrytare för kyrklig förnyelse,(summaries in English) toim. V A Grönqvist. Artos 2004. **kirja-arvostelu Svenska Dagbladetissa 29 maaliskuuta 2004: Fader Gunnar höjde kyrkans temperatur *Fader Gunnar i Osby - En alldeles ovanlig präst (Staffan Ljungman 1997). *Opuscula ecclesiastica: Studier tillägnade Gunnar Rosendal den 4 april 1972. toim. Oloph Bexell, Bengt Ingmar Kilström, Lennart Löthner, sekä Jan Redin. Pro Veritate, 1972. *Tomas Fransson,"Kristi Ämbete." Gunnar Rosendal och diskussionen om biskopsämbetet i Svenska kyrkan, Artos 2006. *Oloph Bexell, "Renewal of the Church from within the Church itself. Gunnar Rosendal's Kyrklig förnyelse - an Ecclesiastical Classic in the Church of Sweden." Classics in Northern European Church History over 500 Years. Essays in Honour of Anders Jarlert. Julkaisija: Gumundsson, Maurits ja Nykvist. Frankfurt/Main 2017. ==Aiheesta muualla== * Gunnar Rosendal Svenskt biografiskt lexikon * Fader Gunnar * Fader Gunnar och högkyrkligheten i Sverige , Benny Runsten * Bondpojken som blev rikskändis (PDF) , Georg Franzén * Fader Gunnars 30 år i Osby församling , Per Åke Brandt * Gratia Dei - Fader Gunnars livsverk Luokka:Ruotsalaiset papit Luokka:Ruotsalaiset teologit Luokka:Osbyn kunta
Gotthard (albumi)

Gotthard on samannimisen yhtyeen ensimmäinen studioalbumi. Se julkaistiin vuonna 1992. ==Kappaleet== # # # # # # # # # # # # # *Kappaleiden sanoitus ja sävellys: Steve Lee ja Leo Leoni ellei toisin mainita. ==Kokoonpano== *Steve Lee – laulu *Leo Leoni – kitara, laulu *Marc Lynn – basso *Hena Habegger – rummut *Vivian Campbell – kitara kappaleissa 3 ja 6 *Pat Regan – kosketinsoittimet *Neil Otupacca – kosketinsoittimet Luokka:Vuoden 1992 esikoisalbumit Luokka:Gotthardin albumit
Valkokorvabulbuli

Valkokorvabulbuli (Pycnonotus leucogenis) on aasialainen varpuslintulaji. == Koko ja ulkonäkö == Valkokorvabulbulin pituus on noin 18 cm, siipien kärkiväli 25,5–28 cm ja paino keskimäärin noin 30 g. Linnun pää, kurkku ja töyhtö ovat mustat ja poski valkoinen. Selkäpuoli ja pitkähkö pyrstö ovat ruskeat, alapuoli vaalea ja alaperä keltainen. Sukupuolet ovat samanvärisiä. Laulu on kaunis 4-osainen vihellys, joka muistuttaa nopeutettua kuhankeittäjän vihellystä.Cramp, Stanley (päätoim.) 1988: Handbook of the Birds of Europe, the Middle East and North Africa. – Oxford University Press. Hongkong. == Esiintyminen == Valkokorvabulbuli elää paikkalintuna Aasiassa Irakista Bhutaniin. Irakissa se on laajalle levinnyt ja yleinen. Lajin esiintymisalueen laajuus on 100 000–1 000 000 neliökilometriä. == Elinympäristö == Valkokorvabulbulin elinympäristöä ovat pensaikkoiset avomaat ja harvakasvuiset metsät, missä on runsas pensaskerros. Esiintyy myös ruokokasvustoissa, puutarhoissa ja tienvarsilla. Kashmirissa se on tavallinen kylissä ja lennähtää usein pöydälle ruoanpaloja kärkkymään. == Lisääntyminen == Valkokorvabulbulin maljamainen, ruohoista, juurista ja ohuista oksista rakennettu pesä on tavallisesti pensaassa tai matalalla puun oksalla. Naaras munii tavallisimmin 3 munaa, joita haudotaan 12 päivää. Poikaset jättävät pesän 9–11 päivän ikäisinä. Pesyeitä on kaksi tai kolme kesän aikana. == Ravinto == Valkokorvabulbulit syövät hyönteisiä ja muita pieniä selkärangattomia sekä marjoja, hedelmiä, siemeniä, silmuja ja mettä. == Lähteet == Luokka:Bulbulit
Robert Isidor Örn

Robert Isidor Örn (2. tammikuuta 1824 Kuolemajärvi – 25. kesäkuuta 1885 Helsinki) suomalainen juristi, pormestari ja virka- ja valtiopäivämies. Örn oli Tammikuun valiokunnan jäsen 1862 ja porvarissäädyn puheenjohtaja Viipurin kaupungin edustajana valtiopäivillä 1863–1864. Hän toimi Viipurin pormestarina vuosina 1855-1865 ja senaatin oikeusosaston varapuheenjohtajana vuodesta 1874 vuoteen 1877, jolloin erosi sairauden takia. Viitattu 16.1.2021. Örn sai salaneuvoksen arvon 1874. Hänet aateloitiin vuonna 1876 ja introdusoitiin Suomen Ritarihuoneeseen vuonna 1878 aatelisena sukuna numero 253, nimellä Örn. Robert Isidor Örnin poika Werner August Örn toimi Viipurin oikeuspormestarina ja Salmin kihlakunnantuomarina. Hänet tunnetaan parhaiten salanimellä Harald Selmer-Geeth julkaistusta romaanista Siltalan pehtoori. == Lähteet == Luokka:Suomalaiset juristit Luokka:Suomalaiset aateliset Luokka:Suomen suuriruhtinaskunnan porvarissäädyn puhemiehet Luokka:Viipurin pormestarit ja kaupunginjohtajat Luokka:Tammikuun valiokunta Luokka:Suomalaiset senaattorit Luokka:Vuonna 1824 syntyneet Luokka:Vuonna 1885 kuolleet
Örn

Örn voi tarkoittaa seuraavia: * Örn, suomalainen aatelissuku * Seppä Örn, Erkki Ahosen romaani * Örn-nimisiä henkilöitä: ** Alexander Örn, suomalainen Venäjän armeijan kenraalimajuri ** Anton Wilhelm Örn (1794–1964), suomalainen Venäjän armeijan kenraalimajuri ** August Edvard Örn (1826–1895), suomalainen Venäjän armeijan kenraaliluutnantti ** Carl Fredrik Örn (1823–1881), suomalainen Venäjän armeijan kenraalimajuri ** Guy Engelbert Adrian Örn (1886–1956), suomalainen jääkäri ** Krista Putkonen-Örn (s. 1970), suomalainen freelancenäyttelijä ** Nils Örn (s. 1683), ruotsalainen lappalaisten ruhtinaana esiintynyt seikkailija ** Ralf Örn, suomalainen musiikkituottaja, sanoittaja ja säveltäjä ** Robert Isidor Örn (1824–1885), suomalainen valtiopäivämies, Viipurin pormestari ja senaattori, Örn-aatelissuvun kantaisä ** Santeri Örn (s. 1999), suomalainen pikajuoksija ** Urho Örn (1930–2020), suomalainen jalkapallomaalivahti ** Werner August Örn (1853–1913), suomalainen oikeuspormestari ja kirjailija, Robert Isidor Örnin poika
Lehtisarviset

Lehtisarviset (Scarabaeidae) on kovakuoriaisiin (Coleoptera), turilaismaisten (Scarabaeoidea) yläheimoon kuuluva heimo. Heimo on lahkonsa suurimpia käsittäen noin 20 000 lajia. Lehtisarvisilla tuntosarvet eivät ole polvitaitteiset, kuten kampasarvisilla (Lucanidae), ja tuntosarvien päissä olevat “nuijat“ muodostuvat enemmän tai vähemmän liikuteltavista liuskoista. == Alaheimoja == * Aclopinae * Aegialiinae * Allidiostomatinae * Aphodiinae * Aulonocneminae * Cetoniinae * Coprinae * Dynamopodinae * Dynastinae * Euchirinae * Melolonthinae * Orphninae * Pachypodinae * Phaenomeridinae * Rhyparinae * Rutelinae * Sericinae * Scarabaeinae * Termitotroginae == Suomessa esiintyviä lehtisarvisia == Suomessa tavattavia turilaslajeja ovat juhannusturilas, kesäturilas eli kastanjaturilas, ruskoturilas, tarhaturilas ja vaskiturilas. Muita suhteellisen tunnettuja lehtisarvisia ovat muun muassa sittiäiset, lantakuoriaiset, kultakuoriainen, kuparikuoriainen, kimalaiskuoriainen ja sarvikuonokas. ==Lähteet== == Aiheesta muualla == *ITIS: Scarabaeidae * Luokka:Seulonnan keskeiset artikkelit
Kohtla

Kohtla oli kunta Suomenlahden rannalla Itä-Virumaalla Virossa. Vuoden 2017 kuntauudistuksessa Toila, Kohtla ja Kohtla-Nõmme yhdistettiin uudeksi Toilan kunnaksi. Pinta-alaa kunnalla oli 101 km². Asukkaita kunnassa oli 1 662 (1.1.2008). Asukkaista virolaisia oli 54 prosenttia, miehiä 49 % ja naisia 51 %. 1\. kesäkuuta 2003 asukkaita oli 1 640. Kohtlan kunnanjohtaja on Etti Kagarov. == Historiaa == Vanhimmat arkeologiset löydöt Kohtlan alueelta ovat 3 000–4 000 vuoden takaa. Kohtlan kunta muodostui 1800-luvulla. 1. huhtikuuta 1939 Kohtla ja Järve yhdistyivät Kohtlaksi. Kunnantalo sijaitsi Järvellä. Liitoksessa syntynyt kunta oli 7 844 asukkaallaan Virumaan suurin. Kohtla sai kaupunkioikeudet vuonna 1945 ja menetti ne vuonna 1959, kun Kohtla liitettiin Kohtla-Järven kaupunkiin. Kohtlasta tuli itsenäinen kunta jälleen vuonna 1992. Kunnan alueella sijaitsee monia baltiansaksalaisten kartanoita (Ontika, Kukruse, Järve, Kohtla, Toila ja Saka). == Kylät == Kohtlan kunnassa oli 17 kylää (): Amula, Järve, Kaasikaia, Kaasikvälja, Kabelimetsa, Kohtla, Kukruse, Mõisamaa, Ontika, Paate, Peeri, Roodu, Saka, Servaääre, Täkumetsa, Valaste ja Vitsiku. ==Väestö== Vuoden 2011 väestönlaskennan mukaan Kohtlan kunnassa oli 1 399 asukasta, joista 708 (50,6 %) oli virolaisia, 558 (39,9 %) venäläisiä ja 132 (9,4 %) muita kansallisuuksia. == Lähteet == == Aiheesta muualla == Luokka:Toila Luokka:Viron entiset kunnat
Aleksa Šantić (kylä)

thumb|Aleksa Šantićin kyltti Aleksa Šantić () on kylä Somborin kunnassa Länsi- Bačkan piirikunnassa Vojvodinassa Serbiassa. Vuoden 2011 väestönlaskennassa kylässä oli asukkaita 1 770. Suurin osa heistä oli etniseltä taustaltaan serbejä. ==Historia== Vuonna 1468 paikalla mainittiin kylä nimeltä Šara. Nykyinen kylä perustettiin vuosina 1923–1926 ja se asutettiin ensimmäisen maailmansodan serbivapaaehtoisilla. Se nimettiin vuonna 1924 Aleksa Šantićin, Bosnia-Hertsegovinasta kotoisin olevan serbirunoilijan mukaan. Unkarin miehittäessä aluetta toisen maailmansodan aikana kylän nimenä oli Fernbach. == Väkiluku eri aikoina == *1961: 1 751 *1971: 2 064 *1981: 2 259 *1991: 2 267 *2002: 2 172 *2011: 1 770 == Lähteet == == Aiheesta muualla == Luokka:Vojvodina Luokka:Serbian kylät
Hiilen fuusio

Hiilen fuusio on tähdissä tapahtuva fuusioreaktio, jossa hiilen atomit fuusioituvat muodostaen raskaampia alkuaineita. Tätä tapahtuu tähdissä, jotka ovat jo kuluttaneet loppuun pääosan vedystään ja heliumistaan. Hiilen fuusioituminen tarvitsee vähintään 6 kelvinin lämpötilan Internet Encyclopedia of Science. Tämä saavutetaan, kun tähden sisäosa luhistuu heliumin fuusion loputtua, ja tiheys ja lämpötila kasvavat. Hiilen fuusion jälkeen tarpeeksi massiiviset tähdet kuumenevat lisää ja neonin fuusio alkaa. ==Hiilen fuusion reaktiot== Hiiliatomin fuusioituessa toisen hiiliatomin kanssa reaktio voi tapahtua eri tavoin.Astrophysics Spectator ^{12} C + ^{12} C \rightarrow {^{24} Mg} + \gamma + 13,93 MeV ^{12} C + ^{12} C \rightarrow {^{23} Na} + {^1 H} + 2,24 MeV ^{12} C + ^{12} C \rightarrow {^{20} Ne} + {^4 He} + 4,62 MeV ^{12} C + ^{12} C \rightarrow {^{23} Mg} + n - 0,70 MeV ^{12} C + ^{12} C \rightarrow {^{16} O} + {2 ^4 He} - 0,48 MeV Neljännessä reaktiossa Magnesium-23 hajoaa elektronisieppauksella natrium-23:ksi ja neutriinoksi. ==Lähteet== Luokka:Astrofysiikka Luokka:Ydinfysiikka
Edward Calvin Kendall

Edward Calvin Kendall (8. maaliskuuta 1886 Norwalk, Kalifornia – 4. toukokuuta 1972 Princeton, New Jersey) oli yhdysvaltalainen Nobel-palkittu biokemisti. Hän löysi kortisonin ja tutki erityisesti lisämunuaisen kuorikerroksen steroidihormonia. Nobelin fysiologian tai lääketieteen palkinto Kendallille myönnettiin vuonna 1950. Hän jakoi sen Tadeusz Reichsteinin ja Philip Henchin kanssa. == Lähteet == * Edward Calvin Kendall (haettu Internet Archivesta) ===Viitteet=== Luokka:Yhdysvaltalaiset kemistit Luokka:Nobelin fysiologian tai lääketieteen palkinnon saajat Luokka:Vuonna 1886 syntyneet Luokka:Vuonna 1972 kuolleet
Bački Breg

Bački Breg () on kylä Somborin kunnassa Länsi-Bačkan piirikunnassa Vojvodinassa Serbiassa. Kylän väestön enemmistö on kroaatteja (Šokci) ja väkiluku oli vuonna 2002 1 388\. ==Historia== Kylä mainittiin ensi kerran vuonna 1319. Vuonna 1620 kylään asettuivat Šokcit, jotka olivat kotoisin Klisistä läheltä Splitiä. Kylän ensimmäinen kirkko rakennettiin vuonna 1740. 1700-luvulla kylään asettui saksalaisia ja unkarilaisia. ==Etniset ryhmät (vuonna 2002)== * kroaatit: 738 (53,17 %) * serbit: 344 (24,78 %) * jugoslaavit: 67 (4,83 %) * unkarilaiset: 34 (2,45 %) * muut. ==Väestö eri aikoina== *1961: 2 045 *1971: 2 006 *1981: 1 770 *1991: 1 585 == Aiheesta muualla == Luokka:Vojvodina Luokka:Serbian kylät
Wolfgang Overath

Wolfgang Overath (s. 29. syyskuuta 1943 Siegburg, Saksa) on saksalainen jalkapalloilija. Hän edusti Saksan liittotasavaltaa kolmasti MM-kisoissa huipentaen uransa kotikentällä saavutettuun maailmanmestaruuteen 1974. Maajoukkueen kapteenina Overath oli vuodet 1970–1972. Hän pelasi kaikkiaan 81 maaottelua ja teki niissä 17 maalia vuosina 1963–1974. Keskikentän pelintekijänä kunnostautunut Overath aloitti uransa SSV Siegburg -seurassa, mutta edusti parhaat vuotensa 1. FC Kölniä, jota edusti 765 ottelussa vuosien 1962 ja 1977 välillä: maaleja hän teki Kölnin paidassa 287 kappaletta. Wolfgang Overath voitti Bundesliigan mestaruuden Kölnin mukana 1964 ja Saksan cupin 1968. Kultaan huipentuneissa MM-kotikisoissa 1974 hän pelasi Saksan keskikentän keskustassa. Vuoden 1966 kisoissa hän tuli hopealle ja vuoden 1970 kisoissa pronssille. Hän onkin yksi harvoista pelaajista, joilla on kaikenvärisiä mitaleita maailmanmestaruuskisoista. Overath tunnettiin oivallisena syöttäjänä, erityisesti vasemmalla jalallaan. Maaotteluita hänelle olisi voinut kertyä enemmänkin, ellei Günter Netzer olisi syrjäyttänyt häntä joksikin aikaa Saksan ykköspelintekijänä 1970-luvun alussa. Vuonna 2004 hänet valittiin 1. FC Kölnin puheenjohtajaksi. Köln purki sopimuksen Overathin kanssa marraskuussa 2011, vaikka hänet oli valittu tehtävään vuoteen 2013 saakka. Overath tritt zurück - FC "gut aufgestellt" == Lähteet == *Profile at fussballdaten === Viitteet === Luokka:Saksalaiset jalkapalloilijat Luokka:Vuonna 1943 syntyneet Luokka:Elävät henkilöt
Costa Victoria

Costa Victoria on Costa Crocieren vuonna 1996 valmistunut ruotsalaisen arkkitehdin suunnittelema risteilyalus. Alus risteilee Välimerellä ja Etelä- Amerikassa. Se on käynyt Suomessa 2008. == Rakentaminen == Alus tilattiin Bremer Vulcanin Vegesackin telakalta Bremenistä Saksasta. Sen köli laskettiin telakkanumerolla 1107 ja alus laskettiin vesille 2. syyskuuta 1995. Alus teki ensimmäisen koeajon 15. helmikuuta 1996 ja toisen 1. heinäkuuta. Alus luovutettiin genovalaiselle Costa Crociere SpA:lle 10. heinäkuuta.faktaomfartyg.se == Liikennöinti == Alus aloitti ensimmäisen risteilynsä Venetsiasta 28. heinäkuuta 1996 ja ensimmäisen Karibianristeilynsä 10. marraskuuta. Tämän jälkeen alus oli kesät Välimerellä ja talvet Karibialla. Alus oli modernisoitavana joulukuusta 2003 helmikuuhun 2004 Lloyd Werftillä Bremerhavenissa Saksassa. == Lähteet == ==Aiheesta muualla== *Costa Victorian webcam ja reittikartta Luokka:Risteilyalukset Luokka:Costa Crociere
Nätki

Nätki on Savonlinnan kaupungin lähiö. ==Historiaa== Nätkin lähiö sijaitsee Kyrönsalmen itäpuolella. Asemakaava laajeni vuonna 1936 Savonlinnassa kaupunginvaltuuston päätöksellä Pääskylahteen, koska Schaumanin työntekijöiden asuntotilannetta haluttiin kohentaa kaupungin itäosissa. Asutus ryhtyi laajenemaan Nätkille, jonka kehitykseen vaikuttivat keskeisesti vuonna 1917 rakennettu Pääskyniemen telakka, vuonna 1918 käynnistynyt Lypsyniemen konepaja ja vuonna 1921 toimintansa aloittanut Schaumanin vaneritehdas. Teollisuus ja tarvitsema työvoima asettuivat Nätkille ja sen lähialueelle. Talvisodan jälkeen alkoi Nätkin kasvun aika, sillä yksityiset henkilöt, Schauman-yhtiö ja kaupunki ryhtyivät rakentamaan asuntoja Inkerinkylään. Osa asuinrakennuksista oli Ruotsista saatuja lahjoitustaloja. Inkerinkylä sai nimensä Neuvostoliitosta paenneista inkeriläisistä, jotka asuttivat aluetta väliaikaisesti, kunnes osa heistä jatkosodan jälkeen pakkosiirrettiin Neuvostoliittoon. Vuonna 1945 Pääskylahteen hyväksyttiin asemakaavamuutos, joka painotti omakotiasumista kerrostaloasumisen sijaan. Asutuksen laajentuessa jälleenrakennuksen aikana Nätkistä tehtiin vuonna 1956 XII kaupunginosa. Sodan jälkeen teollisuus vain laajeni Nätkillä, sillä Karkulahden ääreen rakennettiin Rauma-Repolan telakka-alue, joka idän kaupan romahtamisen seurauksena muutettiin 1990-luvulla teollisuusalueeksi. ==Nykyisyys== Nykyisin Nätkillä esiintyy kaikkia rakennusmuotoja omakotitaloista rivi- ja kerrostaloihin. Siellä toimii katsastusasema, pizzeria ja K-market. == Tunnettuja nätkiläisiä == *taiteilija Paavo Pelvo (s. 1947) *jääkiekkoilija Arto Heiskanen (s. 1963) *jääkiekkoilija Jarmo Myllys (s. 1965) *jääkiekkoilija Tuomas Vänttinen (1983) *jääkiekkoilija Tuukka Rask (s. 1987) *jääkiekkoilija Joonas Rask (s. 1990) *jääkiekkoilija Teemu Vänttinen (s. 1974) ==Katso myös== *Nätkin koulu Luokka:Savonlinnan kaupunginosat Luokka:Suomen lähiöt
Thomson Dream

Thomson Dream on Maltan pääkaupunkiin Vallettaan rekisteröidyn TUI UK Limitedin 2010 ostama risteilyalus, jota operoi Thomson Cruises. Alus oli Costa Cruisesin risteilyaluksena nimellä Costa Europa vuosina 2002–2010. == Rakentaminen == Alus tilattiin Jos. L. Meyer Werftilta Papenburgista Saksasta. Sen köli laskettiin telakkanumerolla 610 ja alus laskettiin vesille 28. syyskuuta 1985. Alus oli koeajoissa 26.–30. joulukuuta, ja se luovutettiin panamalaiselle Home Linelle 6. toukokuuta 1986 nimellä Homeric.faktaomfartyg.se == Liikennöinti == Alus oli risteilyaluksena, kunnes se myytiin 27. marraskuuta 1988 Holland America Linelle, joka kastoi sen Westerdamiksi. Aluksen kotisatamana oli Nassau Bahamalla. Alus oli Jos L. Meyer Werftillä pidennettävänä 30. lokakuuta 1989 – 12. maaliskuuta 1990, mistä palattuaan se oli risteilyaluksena Karibialla ja Alaskassa. Alus siirrettiin Alankomaiden lipun alle vuonna 1996, jolloin sen kotisatamaksi tuli Rotterdam. Costa Crociere SpA osti huhtikuussa 2002 aluksen nimeten sen Costa Europaksi. Alus siirtyi Italiaan Genovaan, josta se aloitti risteilyt 27. huhtikuuta. Costa Europa oli 26. helmikuuta 2010 tulossa Safagasta Sharm- el-Sheikhiin, kun se törmäsi huonon sään takia laituriin. Onnettomuudessa kuoli kolme ja loukkaantui neljä, kuolleet olivat laivan henkilökuntaa Brasiliasta, Hondurasista ja Intiasta. Viranomaisten mukaan loukkaantuneista yksi oli Italian ja kolme Britannian kansalaisia. Heidän tilansa kerrottiin olevan vakaa. Aluksella oli 1 400 matkustajaa.Iltasanomat.fi Alus rekisteröitiin huhtikuussa 2010 TUI UK Limitedille, jolloin sen kotisatamaksi vaihtui Maltan Valletta. Alus sai samalla uuden nimen Thomson Dream. == Lähteet == == Aiheesta muualla == * Costa Europan reitti ja kamera Luokka:Risteilyalukset Luokka:Costa Crociere
Hisham Abdulrahman

Hisham Abdulrahman al-Howaish (; s. 7. maaliskuuta 1980 Jedda) on saudiarabialainen näyttelijä. Hän esiintyi elokuvassa Keif al-hal? (2006)First Saudi film opening today ja voitti Libanonin Star Academy -kilpailun sen toisella tuotantokaudella. Saudi-Arabian uskonnolliset johtajat tuomitsivat Abdulrahmanin, sillä pitivät Star Academya islaminvastaisena.Saudi religious scholars condemn Arab pop idol Abdulrahmanilla on kahdeksan siskoa ja seitsemän veljeä.Fanoos.com: Hisham Abdulrahman == Lähteet == == Aiheesta muualla == * Luokka:Saudiarabialaiset näyttelijät Luokka:Vuonna 1980 syntyneet Luokka:Elävät henkilöt
Costa neoRomantica

Costa neoRomantica on vuonna 1993 Costa Romantica -nimellä valmistunut Costa Crocieren risteilyalus. Laivalla on capri-uimala ja neljä ravintolaa. Laiva uudistettiin vuosien 2011 ja 2012 aikana San Giorgio del Porton -telakalla Genovassa ja se aloitti risteilyt uudistettuna maaliskuun alussa 2012. Uudistuksen jälkeen alus nimettiin uudelleen Costa neoRomanticaksi. Siihen lisättiin hyttejä ja sen sisätiloja sekä ulkonäköä uudistettiin. == Rakentaminen == Alus tilattiin Fincantieri, C. N. Italiana (Breda) -telakalta Venetsiasta Italiasta. Sen köli laskettiin telakkanumerolla 5899 ja alus laskettiin vesille 28. marraskuuta 1992. Costa Romanticaksi nimetty alus luovutettiin 22. syyskuuta 1993 napolilaiselle Costa Crociere SpA:lle.faktaomfartyg.se == Liikennöinti == Alus aloitti ensimmäisen risteilynsä 7. lokakuuta 1993 Genovasta Kanariansaarille. Se lähti 20. lokakuuta Genovasta Miamiin, jossa se asetettiin 21. marraskuuta Miamista Karibianmeren risteilyille. Kesäisin alus jatkoi Välimeren risteilyillä. Aluksen kotisatamaksi muutettiin vuonna 2000 Genova. Aluksen konehuoneessa syttyi tulipalo 25. helmikuuta 2009 ja sen lähestyessä Uruguayn rannikkoa myös yksi generaattori syttyi tuleen. Alus saapui 29. lokakuuta 2011 Genovaan San Giorgio del Porton telakalle modernisoitavaksi, mistä se palasi helmikuussa 2012. Alus asetettiin risteilykäyttöön nimettynä Costa neoRomanticaksi. == Lähteet == ==Aiheesta muualla== *Costa Romantican webkamera ja reitti Luokka:Costa Crociere Luokka:Risteilyalukset Luokka:Fincantieri
Dynastini

Dynastini on kovakuoriaisten lahkoon (Coleoptera), lehtisarvisten heimoon (Scarabaeidae) ja Dynastinae-alaheimoon kuuluva tribus. == Sukuja == * Allomyrina * Chalcosoma * Dynastes * Eupatorus * Golofa * Megasoma * Pachyoryctes * Xylotrupes == Aiheesta muualla == * Rhinoceros beetle, Reference.com (englanniksi) == Lähteet == * The Scarabaeidae Family - subfamily Dynastinae, The Scarabs of the Levant: Syria, Lebanon, Jordan, Palestine, Israel and Sinai (englanniksi) Luokka:Lehtisarviset
Jujo Thermal

Jujo Thermal Oy on suomalainen yritys, joka valmistaa termosensitiivistä paperia ja muita erikoispapereita Kauttuan paperitehtaassa. Yrityksen kotipaikka on Eura. Jujo Thermalilla oli 203 työntekijää tilikaudella 2015.http://www.kauppalehti.fi/yritykset/yritys/jujo+thermal+oy/08420181 Yhtiö on perustettu vuonna 1990. Toimitusjohtajana ja hallituksen puheenjohtajana toimii Yoshihide Kimura. Tilikaudella 2015 yhtiön liikevaihto oli 96,6 miljoonaa euroa. Jujo Thermalin omistaa japanilainen Nippon Paper Industries. Siitä tuli yhtiön ainoa omistaja vuodenvaihteessa 2013–2014, kun se osti puolet yhtiön osakekannasta Ahlstromilta 2,75 miljoonalla eurolla. ==Katso myös== * Suomen paperiteollisuus ==Lähteet== Luokka:Eura Luokka:Suomalaiset paperinvalmistajat
Sinikka Keskitalo

Sinikka Marja-Liisa Keskitalo (o.s. Leppälä, 29. tammikuuta 1951 Jalasjärvi – 25. lokakuuta 2011 TampereAri Pusa, Naisten maratonin uranuurtaja, Kuolleet, Helsingin Sanomat 18.11.2011 sivu C 9 Artikkelin verkkoversio) oli suomalainen kestävyysjuoksija. Hän edusti Tampereen Urheilijat -38 -seuraa, ja häntä valmensi Tapio Keskitalo. Keskitalo sijoittui 65:nneksi maastojuoksun maailmanmestaruuskilpailuissa New Yorkissa 1984. Los Angelesin olympialaisissa samana vuonna hän oli maratonilla viidestoista ajalla 2.35.15. Maantiejuoksun naisten MM-kisoissa hän sijoittui 28:nneksi vuonna 1985. Vuonna 1986 Keskitalo oli MM-maastojuoksuissa Neuchâtelissa 102. Keskitalon paras arvokisamenestys on vuodelta 1986, jolloin hän sijoittui Stuttgartin EM-kilpailujen maratonilla neljänneksi ajalla 2.34.31Tilastopaja. Neuvostoliiton Jekaterina Hramenkova ohitti hänet muutama kilometri ennen maalia ja voitti pronssin 13 sekunnin erolla Keskitaloon. Rooman MM-kilpailuissa 1987 Keskitalo sijoittui maratonilla kahdeksanneksi ajalla 2.35.16. Hän itse arvosti enemmän Rooman sijoitusta, koska kilpailussa oli mukana maailman parhaat lajin kilpakumppanit. Maantiejuoksun MM-kilpailuissa Monte Carlossa hän sijoittui samana vuonna 33:nneksi. Vuonna 1988 hän oli maastojuoksun MM-kisoissa Aucklandissa 49. ja maantiejuoksun MM-kisoissa Adelaidessa sijalla 21. Soulin olympiamaratonilla hän sijoittui sijalle 42. Keskitalo voitti maratonin Suomen mestaruuden Tammisaaressa 1983, Liperissä 1984, Valkeakoskella 1985, Karjaalla 1990 ja Posiolla 1991. SM-pronssia hän sai Seinäjoella 1982. Kalevan kisoissa hän voitti 10 000 metrin mestaruuden Vaasassa 1986. Matkan SM-hopeaa hän saavutti Kajaanissa 1984 ja Kuopiossa 1987 sekä SM-pronssia Lahdessa 1985 ja Hämeenlinnassa 1988. Keskitalon ennätys maratonilla on 2.33.18, jonka hän juoksi sijoittuessaan viidenneksi Bostonin maratonilla 1986. Hän juoksi 12 kertaa maratonin alle 2.37. Hän juoksi maratonin alle 2 t 40 min kahdeksana peräkkäisenä vuotena 1983–1990. Suomi–Ruotsi-maaotteluissa hän oli mukana viisi kertaa 10 000 metrin ratajuoksussa. Keskitalo työskenteli työuransa 20 viimeistä vuotta Tampereen Aterialla. Hän kuoli 25. lokakuuta 2011 vakavaan sairauteen. == Lähteet == * * * ===Viitteet=== Luokka:Suomalaiset kestävyysjuoksijat Luokka:Suomalaiset maastojuoksijat Luokka:Vuonna 1951 syntyneet Luokka:Vuonna 2011 kuolleet
Epafras

Epafras (, ) oli Uuden testamentin Kolossalaiskirjeessä mainittu kristitty saarnaaja, joka oli tuonut evankeliumin eli kristinuskon Kolossain kaupunkiin. Paavalin ollessa vankina Roomassa Epafras tuli kertomaan hänelle kristinuskon menestyksekkäästä leviämisestä Kolossaissa. Hän jäi Paavalin luokse Roomaan ja hänen mainitaan myöhemmin olleen yhdessä hänen kanssaan vankina. Paavali kertoo Epafraksen rukoilevan jatkuvasti Kolossain seurakunnan puolesta ja että hän näkee paljon vaivaa sekä Kolossain että Laodikeian ja Hierapoliin seurakuntien puolesta. ==Lähteet== Luokka:Uuden testamentin henkilöt
Arabianbulbuli

Arabianbulbuli (Pycnonotus xanthopygos) on Lähi-idässä elävä varpuslintulaji. == Koko ja ulkonäkö == Arabianbulbulin pituus on noin 19 cm, siipien kärkiväli 26,5–31 cm ja paino 35–46 g. Laji muistuttaa yleistä kyläbulbulia, sillä on musta pää ja vaaleanharmaa silmärengas, selkäpuoli on ruskea, mahapuoli vaaleanharmaa ja alaperä keltainen. Sukupuolet ovat samanvärisiä. Äänet muistuttavat kyläbulbulin ääniä.Cramp, Stanley (päätoim.) 1988: Handbook of the Birds of Europe, the Middle East and North Africa. – Oxford University Press. Hongkong. == Esiintyminen == Arabianbulbuli elää, nimensä mukaisesti, Lähi-idässä: Arabian niemimaan ja Välimeren itäpään rannikko-osissa, Euroopassa vain Turkin etelärannikolla. Laji on paikkalintu. Lajin esiintymisalueen laajuus on 100 000–1 000 000 neliökilometriä ja sen Euroopan populaation koko on 12 000–36 000 yksilöä.IUCN Lajia ei ole tavattu Suomessa. == Elinympäristö == Arabianbulbulit viihtyvät puutarhoissa, pensaikoissa ja palmumetsiköissä sekä banaani- ja appelsiinilehdoissa. == Lisääntyminen == Arabianbulbulin pieni maljamainen pesä on pensaassa tai matalalla palmussa. Naaras munii tavallisesti 3 munaa, joita haudotaan 14 päivää. Molemmat emot huolehtivat poikasista, jotka jättävät pesän 2-viikkoisina. Pesyeitä on kaksi tai kolme kesän aikana. == Ravinto == Arabianbulbulien pääravintoa ovat hedelmät, siemenet ja hyönteiset, pienissä määrin myös lehdet, kukat ja mesi. == Lähteet == Luokka:Bulbulit
Delfort Group

Delfortgroup AG on itävaltalainen paperiteollisuusyhtiö. Delfortgroup muodostettiin jakamalla vanha itävaltalainen sukuyhtiö Trierenberg. Delfortilla on viisi paperitehdasta Itävallassa, Tšekissä, Unkarissa ja Suomessa. Delfortgroup valmistaa erikoispapereita, kuten esimerkiksi tarra-, varmuus- ja savukepapereita. ==Delfortgroup Suomessa== Suomessa Delfortgroupiin kuuluu Tervakoski Oy eli Tervakosken paperitehdas, joka on yhtymän suurin tuotantolaitos. Tehdas sijaitsee Janakkalan Tervakosken kylässä. Tehtaalla on käytössä Suomen vanhin paperikone. ==Katso myös== * Suomen paperiteollisuus ==Lähteet== * Delfortgroup.com Luokka:Paperinvalmistajat
Henry Hartsfield

Henry Warren Hartsfield, Jr. (21. marraskuuta 1933 Birmingham, Alabama – 17. heinäkuuta 2014) oli yhdysvaltalainen astronautti. Uransa aikana hän vietti yli 480 tuntia avaruudessa. Hartsfield syntyi ja opiskeli Birminghamissa Alabaman osavaltiossa, ja jatkoi opintojaan Tennesseen yliopistossa. Hän liittyi Yhdysvaltojen ilmavoimiin vuonna 1955 ja lensi ilmavoimien koneilla yli 7 300 tuntia. Vuonna 1969 hänestä tuli astronautti. Hän osallistui Apollo 16- ja Skylab 2-, 3- ja 4-missioihin. Hartsfield jäi NASAsta eläkkeelle 1998 ja siirtyi yksityisen yrityksen johtotehtäviin, joissa hän jatkoi vuoteen 2006. == Lähteet == Luokka:Yhdysvaltalaiset avaruuslentäjät Luokka:Vuonna 1933 syntyneet Luokka:Vuonna 2014 kuolleet
Laitiainen

Laitiainen on kulmakunta ja entinen koulupiiri Somerolla Somerolta Forssaan johtavan seututien 282 varressa. Laitiaisiin perustettiin kansakoulu vuonna 1928 ja se lopetettiin vuonna 1967. Nimi Laitiainen tulee Someron Harjun, Lammin, Härkälän ja Saarentaan kylien Laitiaistenmaan takamaapalstasta, ja vanhin asutus alueella onkin syntynyt Someron jokivarressa sijanneiden Harjun ja Härkälän kartanoiden ja Saarentaan kylän talojen torpista. Näiden lisäksi nykyiselle Laitiaisten kulmakunnalle ulottuvat myös Someron Sylvänän ja Ollilan kylien takamaat. ==Lähteet== Luokka:Someron kulmakunnat
Hannu Mäkelä (täsmennyssivu)

Hannu Mäkelä oli lokakuussa 2014 Suomen 94:nneksi yleisin kutsumanimen ja sukunimen yhdistelmä.http://yle.fi/aihe/artikkeli/2014/10/20/tassa-suomen- top100-yleisinta-nimea-onko-omasi-listalla Tunnettuja Hannu Mäkelöitä: *Hannu Mäkelä (s. 1943), kirjailija *Hannu Mäkelä (s. 1949), juoksija *Hannu Mäkelä (s. 1935), päätoimittaja *Hannu Mäkelä, rumpali. == Lähteet == .
Puerto Williams

Puerto Williams on maailman eteläisin kaupunki. Se sijaitsee Tulimaassa Chilen hallinnoimalla alueella Isla Navarinon saarella vastapäätä Beaglensalmea. Kaupungissa oli hiukan alle 2 000 asukasta vuoden 2017 väestönlaskennassa. Kaupungissa toimii laivastotukikohta. == Historia == Alueen ensimmäisiä asukkaita olivat yaghanit, joiden uskotaan asuneen alueella jo yli 6 000 vuotta sitten. Nykyinen Puerto Williamsin kaupunki perustettiin vuonna 1953 nimellä Puerto Luisa, mutta se nimettiin uudelleen vuonna 1956 englantilaisen merimiehen John Williamsin mukaan. == Lähteet == == Aiheesta muualla == *Matkailusivusto Luokka:Chilen kaupungit